യു.ഡി.എഫിന്റെ കെട്ടുറപ്പ് കാക്കുമെന്ന് കോണ്.ഉറപ്പ് തിരുവനന്തപുരം: യു.ഡി.എഫിന്റെ കെട്ടുറപ്പിന് പോറലേല്പിക്കുന്നതൊന്നും അനുവദിക്കില്ലെന്ന ഉറപ്പ് യു.ഡി.എഫ് നേതൃയോഗത്തില് ഘടകകക്ഷികള്ക്ക് കൈമാറി കോണ്ഗ്രസ് നേതൃത്വം. ഏത് കക്ഷിയുടെയും പ്രശ്നങ്ങള് എപ്പോഴും അറിയിക്കുന്നതിന് പ്രതിപക്ഷ നേതാവിന്റെ സ്പെഷ്യല് പ്രൈവറ്റ് സെക്രട്ടറി ടി. ശ്രീകുമാറിനെ ലെയ്സണ് ഓഫീസറാക്കാനും ധാരണയായി. പ്രതിപക്ഷ നേതാവ് വി.ഡി.സതീശനും, കെ.പി.സി.സി പ്രസിഡന്റ് കെ.സുധാകരനും ഇക്കാര്യം വ്യക്തമാക്കിയതോടെ, ഘടകകക്ഷികള് പൂര്ണ്ണ പിന്തുണയറിയിച്ചു. കോണ്ഗ്രസിലെ തര്ക്കങ്ങളുടെ പേരില് മുന്നണി യോഗത്തിലും വിമര്ശനം പ്രതീക്ഷിച്ചിടത്ത്, ക്രിയാത്മക ചര്ച്ചയിലേക്ക് കാര്യങ്ങള് വഴിമാറി. തുറന്ന സമീപനം കോണ്ഗ്രസിന്റെ പുതിയ നേതൃത്വത്തില് നിന്നുണ്ടായത് സന്തോഷകരമാണെന്ന് മുസ്ലിംലീഗ് നേതാവ് പി.കെ. കുഞ്ഞാലിക്കുട്ടി പറഞ്ഞു. പരിഭവിച്ച് സി.പി. ജോണ് നിയമസഭാ തിരഞ്ഞെടുപ്പില് സീറ്റ് പ്രതീക്ഷ നല്കിയ ശേഷം അവഗണിച്ചതിലുള്ള പരിഭവം സി.എം.പി ജനറല് സെക്രട്ടറി സി.പി. ജോണ് പ്രകടിപ്പിച്ചു. ജോണിനെ നിങ്ങള് അംഗീകരിക്കേണ്ട, ചെറിയ പാര്ട്ടിയാണെങ്കിലും മുന്നണിയിലെ ഘടകകക്ഷിയെന്ന പരിഗണന സി.എം.പിക്ക് നല്കേണ്ടതായിരുന്നു ജോണ് പറഞ്ഞു. അത്തരം അവഗണനകള് ഇനിയുണ്ടാകില്ലെന്നും എല്ലാവര്ക്കും തുല്യപരിഗണന നല്കുമെന്നും കെ.പി.സി.സി പ്രസിഡന്റ് വ്യക്തമാക്കി. യു.ഡി.എഫ് താഴെത്തട്ടില് പുന:സംഘടിപ്പിക്കുമ്ബോള് തങ്ങള്ക്ക് അര്ഹമായ പ്രാതിനിദ്ധ്യമുറപ്പാക്കണമെന്ന് ഡെമോക്രാറ്റിക് കോണ്ഗ്രസ് കേരള പ്രസിഡന്റ് സലിം പി. മാത്യു ആവശ്യപ്പെട്ടു. തിരഞ്ഞെടുപ്പ് തോല്വി സംബന്ധിച്ച കോണ്ഗ്രസ് അന്വേഷണ കമ്മിഷനുകളില് കുറ്റപ്പെലില്ലെന്ന് കോണ്ഗ്രസ് നേതൃത്വം അറിയിച്ചിരുന്നതിനാല്, ജോസഫ് ഗ്രൂപ്പ് അക്കാര്യം ഉന്നയിച്ചില്ല. കെറെയിലിനെതിരെ ഉമ്മന് ചാണ്ടിയും രമേശും കെറെയില് പദ്ധതി ചര്ച്ചയ്ക്കെടുക്കവേയാണ് യോഗത്തില് ഉമ്മന് ചാണ്ടിയും രമേശ് ചെന്നിത്തലയും മൗനം ഭഞ്ജിച്ചത്. തന്റെ സര്ക്കാരിന്റെ കാലത്തെ യാഥാര്ത്ഥ്യബോധമുള്ള പദ്ധതിയെ അട്ടിമറിച്ചാണ് അപ്രായോഗികമായ കെറെയിലുമായി വരുന്നതെന്ന് ഉമ്മന് ചാണ്ടി പറഞ്ഞു. കോടികള് വിലമതിക്കുന്ന കണ്ണായ ഭൂമിയില് നോട്ടമിട്ട് റിയല് എസ്റ്റേറ്റ് ഭീമന്മാര് നടത്തുന്ന കളിയാണെന്ന് രമേശും പറഞ്ഞു. കെറെയിലിനെ എതിര്ക്കുമ്ബോള് കൃത്യമായ കാരണങ്ങള് ജനത്തെ ബോദ്ധ്യപ്പെടുത്തണമെന്നും, അല്ലെങ്കില് വികസനവിരോധികളെന്ന് ചിത്രീകരിക്കുമെന്നും ഷിബു ബേബിജോണ് ചൂണ്ടിക്കാട്ടി. സര്ക്കാരിന്റെ കൊവിഡ് പ്രതിരോധ വീഴ്ചകള് ഉമ്മന് ചാണ്ടിയും രമേശും ചൂണ്ടിക്കാട്ടി.